,,Bitučių” grupė

Mieli tėveliai ir vaikai!

Šios savaitės **tema:** ,, **Sveiki, sugrįžę sparnuotieji mūsų draugai**!”

**Uždaviniai :**

1. Gebėti atpažinti ir įvardinti keletą migruojančių paukščių (varnėnas, kovas, vieversys, pempė, gulbė, gandras, gervė...);
2. Žinoti pagrindines paukščio kūno dalis;
3. Lyginti paukščius pagal spalvą, dydį, ir t.t.;
4. Skaityti ir sekti pasakas apie paukščius (prisiminti pasakas, jau girdėtas ir žinomas, kuriose veikėjai –paukščiai);
5. Susipažinti su paukščių balsais, klausant įrašų;
6. Lipdyti, piešti, spalvinti, dekoruoti paukščius;
7. Minti mįsles, klausytis patarlių, paukščių mėgdžiojimų;
8. Įsiklausyti į senolių išmintį apie pavasario pranašus;
9. Skaityti eilėraščius (mokytis atmintinai) apie paukščius.

**SIŪLOMOS VEIKLOS:**

**1.Pasimokyti eilėraštuką:**

Prašneko varnėnai

Prie linksmo upelio,

Vaikai jiems po uosius

Po inkilą kelia.

Už rūpestį švelnų,

Už gerą širdelę,

Dainuos jiems varnėnai

Per vasarą žalią.

2.**Siūlyčiau pažiūrėti filmuką ,, Keliaujantys paukščiai“.** (YuoTube)

(Dešimtmetė Kati gauna iš tėvų gimtadienio dovaną – kiaušinį. Rūpintis šia dovana paveda draugei Margo , ji prikaustyta prie vežimėlio. Kas toliau atsitiko ...)

**3. Siūlyčiau pasimokyti paukščių pamėgdžiojimus:**

GEGUTĖ

Kukū!

Pagalvėlis pūkų.

Kukū, kukū!

Duos gegė taukų:

Pasitepsi ratus,

Važiuosi metus.

LAKŠTINGALA

Jurgut, Jurgut!

Kelk, kelk!

Kinkyk, kinkyk, kinkyk!

Patepk, patepk, patepk!

Važiuok, važiuok!

Paplak, paplak, paplak!

Bėruk, bėruk, bėruk!

Greičiau, greičiau!

Trauk, trauk, trauk!

Na, na, na, na, tir, tir...

Sustok, sustok!

VIEVERSYS

Čyru vyru, pavasaris,

Palikau vaikelius nelesintus.

Parlėksiu – palesinsiu,

Prakirsiu ledelį – pagirdysiu.

**4**. Įsivedę ,, Filmukai apie paukščius” rasite daugybę animuotų filmukų apie paukščius!

**5. Lipdykite paukščius iš plastelino, modelino.** Juos spalvinkite, raižykite, dekoruokite plunksnomis. (Viską fotografuokite ir visus darbelius išsaugokite)

Daugiau idėjų rasite : Pinterest lietuviškai paukščiai

Sėkmingo, malonaus, draugiško visiems darbo. Pasiilgau visų!!! Laukiu nuotraukų.